
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИН ТЕРРИТОРИЙӖНЧЕ 
ЯЛ СТАРОСТИН ӖҪӖ-ХӖЛӖПЕ ТАТА СТАТУСӖПЕ ҪЫХӐННӐ УЙРӐМ ЫЙТУСЕМ ҪИНЧЕН" 
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2026 ҫулхи ака уйӑхӗн 23-мӗшӗнче
йышӑннӑ

1 статья
Чӑваш Республикин "Чӑваш Республикин территорийӗнче ял старостин ӗҫӗ-хӗлӗпе тата статусӗпе ҫыхӑннӑ уйрӑм ыйтусем ҫинчен" 2018 ҫулхи раштав уйӑхӗн 21-мӗшӗнчи 99 №-лӗ саккунне ("Республика" хаҫат, 2018, раштав уйӑхӗн 26-мӗшӗ) ҫакӑн пек улшӑнусем кӗртес:
1) 1 статьяна ҫакӑн пек ҫырса хурас:
"1 статья. Ҫак Саккун йӗркелекен ыйтусем
Ҫак Саккун Чӑваш Республикин "Чӑваш Республикинче вырӑнти хӑй тытӑмлӑха йӗркелессипе ҫыхӑннӑ уйрӑм ыйтусем ҫинчен" 2025 ҫулхи чӳк уйӑхӗн 21-мӗшӗнчи 69 №-лӗ саккунӗпе килӗшӳллӗн Чӑваш Республикин территорийӗнче ял старостин ӗҫӗ-хӗлӗпе тата статусӗпе ҫыхӑннӑ уйрӑм ыйтусене, ҫав шутра ял старостине пурлӑхпа техника тата йӗркелӳ тӗлӗшӗнчен тивӗҫтерсе тӑмалли ыйтусене, йӗркелет."; 
2) 2 статьян 1-мӗш пайӗнче:
а) 3-мӗш пунктра "ҫав шутра муниципалитет право акчӗсен проекчӗсем евӗр хатӗрленисене," сӑмахсене кӑларса пӑрахас;
ӑ) 4-мӗш пункта ҫакӑн пек ҫырса хурас:
"4) хӑйсен ӗҫ-хӗлне муниципаллӑ пӗрлӗхӗн территорийӗнче пурнӑҫлакан муниципаллӑ предприятисене, учрежденисене тата ытти организацисене ялти халӑх пурнӑҫне тӳрремӗн тивӗҫтермелли ыйтусем тӑрӑх ыйтса ҫырнисемпе сӗнӳсем ярса памалли право;";
б) 7-мӗш пункта ҫакӑн пек ҫырса хурас: 
"7) ял старостин ӗҫ-хӗлӗн муниципаллӑ пӗрлӗхӗн представительлӗ органӗн нормативлӑ право акчӗпе палӑртакан ытти гарантийӗсем.";
3) 3 статьян 3-мӗш пайне ҫакӑн пек ҫырса хурас:
"3. Ял старостин удостоверенине муниципаллӑ пӗрлӗхӗн представительлӗ органӗн председателӗ алӑ пусать тата удостоверение муниципаллӑ пӗрлӗхӗн представительлӗ органӗн пичетне ҫапса ҫирӗплетеҫҫӗ.";
4) 4 статьяра:
а) ятӗнче "ӗҫ-хӗлне" сӑмаха кӑларса пӑрахас; 
ӑ) 1-мӗш пая ҫакӑн пек ҫырса хурас:
"1. Муниципаллӑ пӗрлӗхӗн вырӑнти хӑй тытӑмлӑх органӗсем ял старостине пурлӑхпа техника тӗлӗшӗнчен тивӗҫтерес тӗллевпе укҫа-тенкӗ уйӑрса пама, ял старостине хӑйӗн полномочийӗсене пурнӑҫлама кирлӗ пӳлӗм, техника хатӗрӗсем тата пурлӑхпа ҫыхӑннӑ ытти хатӗрсем уйӑрса пама пултараҫҫӗ.";
б) 2-мӗш пайра "ӗҫ-хӗлне" сӑмаха кӑларса пӑрахас;
5) хушса ҫырнине ҫакӑн пек ҫырса хурас:
"Чӑваш Республикин "Чӑваш Республикин территорийӗнче 
ял старостин ӗҫӗ-хӗлӗпе тата статусӗпе ҫыхӑннӑ уйрӑм
ыйтусем ҫинчен" саккунӗ 
ҫумне хушса ҫырни


Ял старостин удостоверенийӗн 
ТӖСЛӖХӖ*


1. Удостоверенин пиччӗн енӗ (хуплашки).
	 
	Ял старостин
УДОСТОВЕРЕНИЙӖ


2. Удостоверенин шалти пайӗнчи сулахай тата сылтӑм енӗсем.
	
(ял ячӗ)
ЯЛ СТАРОСТИ

Сӑн ӳкерчӗк




________________
                                                                 (алӑ пусни)
П.В.

__________________________
    (удостоверение панӑ кун)
	
Ял старостин _______№-лӗ
удостоверенийӗ 

Хушамат ________________________________________
Ят ______________________________________________
Ашшӗ ячӗ (пур пулсан) ____________________________

______________________________ _________________ 

	(муниципаллӑ пӗрлӗхӗн 
представительлӗ органӗн 
председателӗ)
	       (алӑ пусни)


               

П.В.



*Ял старостин удостоверенине 65×200 мм виҫеллӗ (уҫса хурсан) пӗчӗк кӗнеке евӗр туса хатӗрленӗ, унӑн хуплашки хӗрлӗ тӗслӗ материалтан. Удостоверенин шал енӗсене шурӑ хутран ҫыпӑҫтарса тунӑ.
Удостоверенин пиччӗн енӗнчи сылтӑм пайӗн варрине пӗчӗк сас паллисемпе "Ял старостин", аяларах ылтӑн тӗслӗ пысӑк сас паллисемпе – "УДОСТОВЕРЕНИЙӖ" тесе ҫырнӑ.
Удостоверенин шал енчи сулахай пайне ҫакӑн пек ҫырса хунӑ:
варринче ҫӳлте – пӗр тӳрӗ йӗр, ун айне "(ял ячӗ)";
ун айӗнче – "ЯЛ СТАРОСТИ" тесе ҫырнӑ;
ҫав сӑмахсенчен аяларах сулахай енче 3×4 см виҫепе сӑн ӳкерчӗк (анфас) ҫыпӑҫтарса хураҫҫӗ. Сӑн ӳкерчӗкрен сылтӑм енче тӳрӗ йӗр вырнаҫтарнӑ, ун айне "(алӑ пусни)" тесе ҫырнӑ;
"(алӑ пусни)" йӗрке айне сулахайра пичет валли вырӑн хӑварнӑ тата пысӑк сас паллисемпе "П.В." тесе палӑртнӑ;
сулахай пайӗн аял енче – тӳрӗ йӗр, ун айне пӗр йӗркепе "(удостоверение панӑ кун)" тесе ҫырнӑ.
Удостоверенин шал енӗн сылтӑм пайӗнче ҫакӑн пек ҫырса хунисем пур:
ҫӳлти пайӗн варринче икӗ йӗрпе – "Ял старостин ______№-лӗ удостоверенийӗ" сӑмахсем;
аяларах виҫӗ йӗркепе "Хушамат", "Ят", "Ашшӗ ячӗ (пур пулсан)" сӑмахсене вырнаҫтарнӑ, кашни сӑмахпа юнашар сылтӑм енче тӳрӗ йӗр тӑсӑлать;
ҫак сӑмахсен айӗнче пӗр горизонтальпе икӗ тӳрӗ йӗр тӑсӑлать, сулахайри айне "(муниципаллӑ пӗрлӗхӗн представительлӗ органӗн председателӗ)" тесе ҫырнӑ, сылтӑмри айне – "(алӑ пусни)";
аялта варринче – "П.В." пысӑк сас паллисем.
Кирлӗ реквизитсене ҫырса тултарнӑ хыҫҫӑн удостоверение муниципаллӑ пӗрлӗхӗн представительлӗ органӗн пичетне ҫапса ҫирӗплетеҫҫӗ: удостоверенин шал енчи сулахай пайӗнче пичете сӑн ӳкерчӗкӗн сылтӑм енӗнчи аял пайне лектерсе тата ял старости алӑ пуснин пӗр пайне лектерсе ҫапаҫҫӗ, сылтӑм пайӗнче муниципаллӑ пӗрлӗхӗн представительлӗ органӗн председателӗ алӑ пуснине лектерсе ҫапаҫҫӗ.".

2 статья 
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2026 ҫулхи ака уйӑхӗн 24-мӗшӗ

